Jim Clemes

De Jim Clemes, gebuer den 29. Juli 1957 an der Stad Lëtzebuerg, ass e lëtzebuergeschen Architekt.

Hien huet no der Première am Escher Jongelycée op der Miami University Ëmwelt-Design (environmental design) an op der École Spéciale d'Architecture zu Paräis Architektur studéiert. Duerno huet e beim Service des sites et monuments nationaux geschafft ier en 1984 seng eege Firma gegrënnt huet, den Atelier d'Architecture et de Design Jim Clemes."Jim Clemes", Den Escher 04, September 2005, S. 12. Do schaffen haut 55 Leit."Nom: Clemes, Prénom: Jim", Index 2009: L'Index des Décideurs.

De Jim Clemes huet eng Rëtsch Gebaier zu Lëtzebuerg entworf a schafft och am Beräich Urbanismus.

Gebaier, déi hien (zum Deel mat aneren) entworf huet, sinn ë. a.:
 d'Gebai vun der Banque générale du Luxembourg um Boulevard Royal an der Stad Lëtzebuerg;"Banque Générale du Luxembourg", Studio Cativelli.
 de Centre de conférences provisoire bei de Foires-Halen um Kierchbierg (Gewënner vum Prix luxembourgeois d'architecture 2004);"5 projets lauréats récompensés lors du prix luxembourgeois d'architecture 2004", Fondation de l'architecture et de l'ingénierie.
 e Fligel vum Centre Hospitalier Emile Mayrisch zu Esch-Uelzecht;"Références", Jacquemart Marbrerie.
 d'Gare Belval Université;"Inauguration officielle de la gare de Belval", Archiduc.
 de Melia Hotel op den Dräi Eechelen;
 De Kulturzentrum Kinneksbond zu Mamer;"Kinneksbond Cultural Centre to Open over Hallowe'en Week-End", MyMosaik.lu.
 d'Gebai vum Friddensgeriicht zu Esch-Uelzecht op der Norbert-Metz-Plaz;
 de Siège vun Enovos am Schlassgoart, zu Esch-Uelzecht;
 de Waassertuerm op der Cloche d'or (2017)"Jim Clemes pour le château d'eau de la Cloche d'Or." paperjam.lu, 20 février 2013.;
 de Vëlodukt Esch - Belval (2022).

De Jim Clemes huet och beim Waasser-Erhuelungszentrum Les Thermes zu Stroossen matgeschafft"Les Thermes in Strassen, Luxembourg", Floornature., gradewéi beim Entworf vun engem neie Quartier zu Déifferdeng."Differdange: Un futur quartier en gestation", Le Quotidien, 23 November 2010.

Kategorie:Lëtzebuergesch Architekten
Kategorie:Gebuer 1957